Origin Vacuum Bags Buy Miele, Karcher, Hoover, Nilfisk, Wertheim, Volta, ShopVac
Origin Backpack vacuum cleaner bags (VB507)
Cloth bag to suit Origin Backpack models 100BV, 150BV, 150BV HEPA, 200BV. 1 bag per pack.
Origin vacuum cleaner bags - 10 bag pack (VB012)
10 bags per pack. Suits Origin Bacpack models 100BV, 150BV, 150BV HEPA, 200BV, Sprint 850B SPAR Kirkwood Wildsfees > Blog > 2018 > Artists > Wild is die wagwoord vir die unieke Oos-Kaapse Wildsfees
Die Oos-Kaap se eie en “unieke” SPAR Kirkwood Wildsfees gaan omtrent wild gaan in Junie met die grootste getal nasionale– en plaaslike kunstenaars wat gaan optree, meer as 350 spesialis-stalletjies én die aanbieding van een van die provinsie se top-wildveilings.
“Boonop gaan meer as 30 van die land se top-kunstenaars en plaaslike kunstenaars die SPAR Kirkwood-Wildsfees se wild klankryk aanwakker wanneer hulle oor die naweek op die Adventure Province-hoofverhoog optree,” voeg Jenni Honsbein, feesidrekteur, by.
“Die goeie nuus vir die feesgangers is dat ons daarin kon slaag om die toegangsprys dieselfde as dié van verlede jaar te hou.
“Op enige van die drie dae van die fees sal jy vyf of meer van die land se gunsteling kunstenaars hoor wanneer hulle op die grootste en beste buitelugverhoog in die Oos-Kaap optree – en dít alles by die prys van één kaartjie ingesluit.
“Trouens, op Saterdag sal daar omtrent ’n fees van musiek wees wanneer 11 kunstenaars van 13:30 tot laataand optree. Baie van hierdie kunstenaars sal ook vir die eerste keer óf by die Wildsfees, óf in die Oos-Kaap optree, óf hulle het ’n hele aantal paar jaar nie in die Oos-Kaap opgetree nie,” sê Honsbein.
Dié kunstenaars sluit in immergewildes soos Laurika Rauch, Adam Tas en Koos Kombuis op Sondag 1 Julie, Fatman en Caroline Grace op Vrydag 29 Junie en Blackie Swart, Jan Bloukaas, Michael Lindt en Tussen Sterre op Saterdag 30 Junie.
Die plaaslike groep Die Baaienaars sal op Sondag 1 Julie op die Adventure Province-verhoog optree.
Vader Kersfees en sy elfies gaan selfs hul werkswinkel na die Wildsfees bring as deel van die “fees-binne-die-fees” vir die jonger geslag én vir diegene wat jonk van gees is.
“Spesiale belewenisse vir die ‘Born to Be Wilds’ sluit in ’n Kersvader Geheime Werkswinkel vir kinders, Wilde Weste ponieritte, trapkarretjies, verfbal en die geleentheid om al jou gunsteling strokiesprentkarakters te ontmoet,” sê Honsbein.
Die fees sal op Vrydag weer eens die gasheer wees vir een van die provinsie se top-wildveilings.
Volgens John Adendorff, bewaringsbestuurder van die Addo-olifant nasionale park, sal onder meer 45 siektevrye buffels, wat reeds gevang is, asook 75 gesertifiseerde Kaapse bergkwaggas, onder die hamer kom.
Verskeie ander spesies uitsoek-wild sal ook te koop aangebied word, sê Johan Swart, woordvoerder.
Nóg ’n eerste vir die Wildsfees is dat besoekers vanjaar met hul krediet- of debietkaarte toegangsgeld kan betaal, danksy die betrokkenheid van Capitec by die Wildsfees.
Volgens Vanessa Rossouw, streeks bemarkingsbestuurder van Capitec, sal stalletjie-handelaars ook Capitec-kaartlesers vir transaksies kan gebruik.
En op ’n laaste not sê Stapleton: “Stem nou die kitare, slaan die tromme, draai af van die bekende weë, neem die minder bekende roete en gooi versigtigheid oorboord, want jy is gebore om wild te wees! Kom ons deel hierdie wilde gees op verantwoordelike wyse by die 2018 SPAR Kirkwood Wildsfees!”
« “Unique” festival ready to go wild
A galaxy of stars to go wild on Eastern Cape’s biggest stage »